26.4.2023
RO
Jurnalul Oficial al Uniunii Europene
L 111/37
Măsuri prevăzute în titlul III capitolul I din Regulamentul (UE) nr.
1305/2013 VI.1
Transfer de cunoștințe și acțiuni de informare (articolul 14)
Această măsură vizează formarea și alte tipuri de activități, cum ar fi ateliere de lucru, îndrumare profesională, activități demonstrative, acțiuni de informare, schimburi de exploatații și de păduri pe termen scurt și scheme de vizită.
Scopul este de a spori potențialul uman al persoanelor implicate în sectoarele agricol, alimentar și forestier, al gestionarilor de terenuri și al întreprinderilor mici și mijlocii (IMM-uri) care își desfășoară activitatea în zonele rurale.
VI.2
Servicii de consiliere, servicii de gestionare a exploatației și servicii de înlocuire în cadrul exploatației (articolul 15)
Această măsură, prin utilizarea serviciilor de consiliere, precum și prin crearea unor servicii de consiliere, a unor servicii de gestionare a exploatației și a unor servicii de înlocuire în cadrul exploatației, are scopul de a îmbunătăți gestionarea durabilă și performanțele economice și de mediu ale exploatațiilor agricole și forestiere și ale IMM-urilor care își desfășoară activitatea în zonele rurale.
Măsura promovează, de asemenea, formarea consultanților.
VI.3
Sisteme de calitate pentru produse agricole și alimentare (articolul 16)
Scopul acestei măsuri este de a-i sprijini pe toți noii participanți la sistemele de calitate de la nivel național și de la nivelul Uniunii, precum și la cele voluntare.
Sprijinul poate acoperi și costurile care decurg din activitățile de informare și promovare, pentru a spori gradul de conștientizare al consumatorilor în ceea ce privește existența și caracteristicile produselor obținute în conformitate cu aceste sisteme de calitate de la nivel național și de la nivelul Uniunii.
VI.4
Investiții în active fizice (articolul 17)
Scopul acestei măsuri este de a îmbunătăți performanțele economice și de mediu ale exploatațiilor agricole și ale întreprinderilor rurale, de a ameliora eficiența sectoarelor de prelucrare și de comercializare a produselor agricole, de a asigura infrastructura necesară pentru dezvoltarea sectorului agricol și a celui forestier și de a sprijini investițiile neproductive necesare în vederea îndeplinirii obiectivelor de mediu.
VI.5
Refacerea potențialului de producție agricolă afectat de dezastre naturale și instituirea unor măsuri de prevenire corespunzătoare (articolul 18)
Scopul acestei măsuri este de a îmbunătăți performanțele economice și de mediu ale exploatațiilor agricole și ale întreprinderilor rurale, de a ameliora eficiența sectoarelor de prelucrare și de comercializare a produselor agricole, de a asigura infrastructura necesară pentru dezvoltarea sectorului agricol și a celui forestier și de a sprijini investițiile neproductive necesare în vederea îndeplinirii obiectivelor de mediu.